open-index/open-wikipedia-markdown huggingface dataset:
عبد الرحمن بن هشام

**عبد الرحمن بن هشام** هو سلطان لي حكم المغريب ما بين 1822 و 1859. تولا الحكم من بعد لموت د عمو السلطان سليمان. العهد ديالو كان بدية د ضعف السلطة المركزية و دخول الدول لؤروپية ف شؤون د لمغريب.

## حياتو
عبد الرحمان تولد ف فاس عام 1778، لموافق ل 1204 هجرية. و تولا الحكم مور عمو سليمان. عبد الرحمان بدا تيرجع العلاقة مع الدول لؤروپية من بعد ما كان قطعها عمو سليمان. حيت ماكانش قادر يفرض بزاف د الضرائب على القبايل. فكر باش يعمر خزينة الدولة من الضرائب على التجارة و من القرصنة. حيت حاول يرجع القرصنة د لباطوات لؤروپية ولاكين نّݣالزا و النمساويين هجمو علا لمراكز د هاد القرصنة فالمغريب. بحال تطوان و طنجة و سلا.
أهم حدت و قع فالعهد د عبد الرحمان هو معركة إيسلي. فاش الفرنسيس دخلو الجزائر ف 1830 عبد الرحمان بدا تيعاون المقاومة د لأمير عبد القادر. بسباب هادشي لفرنسيس علنو الحرب علا لمغريب و قصفو طنجة و الصويرة و تفرضات على لمغريب معاهدة لالة مغنية لي سطرات الحدود بين المغرب و الجزاير قريب من واد ملوية و فرضات على لمغريب يقلص من الجيش على لحدود.
عبد الرحمان واجه عدد كبير د التورات سيرتو بعد لالة مغنية و العهد ديالو كان بدية د ضعف السلطة المركزية و دخول الدول لؤروپية ف شؤون د لمغريب.
توفا عبد الرحمان عام 1859 و ورت لعرش من بعدو ولدو محمد الرابع.

### ولادو
الخليفة من بعدو محمد الرابع، مولاي العباس، مولاي أحمد، مولاي سليمان، مولاي بناصر، مولاي الحسين، مولاي الرشيد، مولاي عبدالملك، مولاي الأمين، مولاي بو عزة، مولاي بوبكر، مولاي براهيم، مولاي عبدالقادر، مولاي موسى، مولاي عبدالسلام، مولاي علي، مولاي عمر .

## مصادر

تصنيف:ناس حكمو لمغريب
تصنيف:سلطان مغريبي
تصنيف:زيادة 1779
تصنيف:وفيات 1859
تصنيف:ناس تزادو ف فاس
تصنيف:ناس د مراكش
تصنيف:ناس توفاو ف مكناس
تصنيف:ناس د فاس
تصنيف:ناس د مكناس
تصنيف:مقالات فيها مصدر و 3000 بايت
تصنيف:شخصيات عندها كتر من تاريخ د لوفاة ف ويكيداطا
تصنيف:مغاربا د لقرن 18
تصنيف:مغاربا د لقرن 19
تصنيف:سلالة لعلويين لفيلاليين لحاكمة
ؤسامو ديزاكي

**ؤسامو ديزاكي** (ب جاپونية **出﨑 統**) مخرج د لأنيم جاپوني تولد نهار 18 نونبر 1943 ف شيناݣاوا، طوكيو. و مات نهار 17 ابريل 2011.

## لخدمة ديالو

* **[[أسطرو بوي]]** (1963-1966)
* **[[دورورو]]** (1969)
* **[[جو البطل]]** (1970-1971)
* **[[لوبين الثالث]]** (1971-1972)
* **[[مغامرات جامبا]]** (1975)
* **[[ريمي الفتى الشريد]]** (1977-1978)
* **[[جزيرة الكنز]]** (1978-1979)
* **[[ليدي أوسكار]]** (1979-1980)
* **[[سپيس كوبرا]]** (1982)
* **[[قوس قزح]]** (1984)
* **[[أخي العزيز]]** (1991-1992)
* **[[الأشاوس]]** (1997-1999)

## مصادر

تصنيف:زيادة 1943
تصنيف:وفيات 2011
تصنيف:موخريجين د لآنيمي
تصنيف:كتاتبيا د لآنيمي
فيول

[تصغير|ل[حطب، واحد من أول نواع لفيول لي خدّم بنادم]]
**لفيول** هوّا أي مادة لّي تقدر تّفاعل معا شي مادة خرة باش تطلق طاقة حرارية ؤلا تحول ل خدمة. أقدم نوع ديال لفيول هوّا لحطب.

## مصادر


تصنيف:طيكنولوجيا
تصنيف:لفيول
صاروخ

[تصغير|صاروخ سويوز منطالق من ل[كوزمودروم (مطار فضائي) لي كاين ف كازاخستان، ف 18 شتنبر 2006]]
**صّاروخ ** (ب نݣليزية **Rocket**) هوّا ميسّيل ؤلا مركوب لّي كيستعمل لقوة د دفيع ديال موطور باش يطلع ف سّما. صّاروخ تستعمل ل أول مرة ف شينوا ف لْقرن 13، ل أغراض عسكرية ؤ لعبية.

## مصادر


تصنيف:لمركوب
لمهمة د أپولو

[تصغير|لمشيات لولة على لقمر د [باز ألدرين ف لمهمة أپولو 11، صورو نيل أرمسترونڭ (لي كيبيان ف لكاسك د ألدرين).]]
**لمهمة د أپولو** (ب نݣليزية **Apollo mission**) ؤلا **مشروع أپولو** (ب نݣليزية **Project Apollo**) هوّا پروݣرام ميريكاني ديال تسافير ل لفضا دارتو ناسا، ؤ نجح باش ينزّل، لأول مرة ف التاريخ، بشر علا لقمر 6 د لمرات ما بين 1969 ؤ 1972. لهدف د لميريكان كان هو باش تبين لقوة ديالها من بعد ما نجح لإتحاد السوڤياتي يصرد أول إنسان ن لفضاء ف عام 1961، هادشي ف إطار لحرب لباردة لي كانت بين لميريكان و لإتحاد السوڤياتي ف ديك لوقت.

مشروع أپولو بدا ف عام 1961 و لهدف كان من لول هو تنزال ديال لبشر على لقمر قبل نهاية لعقد. و ف 21 يوليوز 1969، تحقق هذا لهدف ب لهبوط على لقمر ديال جوج من أفراد الطاقم التلاتة ف مهمة أپولو 11، نيل أرمسترونڭ و باز ألدرين. من وراها هبطات خمس د لبعتات أخرين ف مواطع أخرى ديال لقمر، وبقاو تماك لمدة ديال تلتيام. هد الرحلات مْكْنات باش يتخادو 382 كيلو د لحجر ديال لقمر.

## مصادر


تصنيف:لفلك
تصنيف:ستيكشاف ديال لقامار
تصنيف:عوام 1960 ف الولايات المتاحدة د ميريكان
تصنيف:عوام 1970 ف الولايات المتاحدة د ميريكان
بالون

تصغير|بالونات
**لبالون** ولاّ **النفّاخا** هوّا واحد صّاك مطاط لّي يقدر يتعمر ب شي ݣاز بحال لهوا ؤلا لهيدروجين ؤلا لهيليوم. كاينين ستيعمالات محددة فين كيتعمر لبالون ب دّخان، لما، ؤلا رّملة. لبالونات كيتصاوبو من مواد بحال لكاوتشو، لاطيكس، لپوليكلوروپرين، ؤلا نيلون، ؤ يقدرو يكونو عندو بزاف د لّوان.

لبالون د لكاوتشو ختارعو مايكل فاراداي ف 1824، باش يخدّمو ف اللابو ف تجارب على لڭازات.

## مصادر


تصنيف:طيكنولوجيا
فيبرة ؤپتيكية

تصغير|حزمة ديال لفيبرات لؤپتيكية
**لفيبرة لؤپتيكية** ؤلا **لفيبرة** (ب نݣليزية **optical fiber**) هوّا خيط شفاف، مطاط، ؤ رقيق بزاف (يالله شوية غلض من شعر د بنادم)، مصاوب من جّاج ؤلا لپلاستيك ب تقنية ديال جّرّان. **لفيبرة** كاتستعمل باش يتسيفط ضّو ما بين جوج بلايص ف إطار د تّواصل ب لفيبرة.

الطيكنولوجيا د لفيبرة بانت لمرة اللولة ف لوسط ديال السبعينات د لقرن 20.

## مصادر


تصنيف:طيكنولوجيا
ضو

كلمة **ضو** يمكن يكونو عندها هاد لمعاني:

* تريسينتي: ضاهرة فيزيكية كتنتج ملي فرتيتات مادية عندها تعميرة كهربية، بحال متلا ليليكطرونات، كتحرك بشكل مْنضّم.
* شعا: موجة كهرمغناطيسية لّي كتقدر تشاف من طرف بنادم.
* ضو د لفوروج: سيستيم باش كاتّنضم لعملية د سّير ف طّرقان

تصنيف:صفحة توضيح
إيرباݣ

تصغير|إرباڭ د لقدام
**لإيرباݣ ** (ب نݣليزية **Airbag**) هوّا سيستيم كيكون ف طّونوبيل باش يحمي شّيفور ف لحالة ديال كسيدة، ب واحد صّاك لّي كيتنفخ ؤ كيتفش بزّربة قدام لڤولون.

## مصادر


تصنيف:طيكنولوجيا
تصنيف:إختراعات ديال لقرن 20
جو

تصغير
**لجو** ؤلا **لأطموسفير** (ب نݣليزية **Atmosphere** من ليونانية ἀτμός أطموس بمعنى *لبخار* ؤ σφαῖρα سفيرا بمعنى *كورة*) هوّا طْبقة ؤلا طبقات ديال لݣازات لّي كتغلف كوكب ؤلا كسد فلكي، لّي كيبقاو مشدودين ب لجادبية. لحتيمال ديال أن **لجو** يبقا ف بلاصتو كيتزاد يلا كانت لجادبية قوية ؤ لحرارة نازلة.

## مصادر


تصنيف:لميطورولوجيا
تصنيف:ڭازات
تصنيف:صيونص د لكواكب
غطيس غارق

**لغطيس لغارق** هوّا لغطيس تحت لما ل غرق لّي كيتجاوز لْحد لّي يقدر يتحملو بنادم، عادة ب لمساعدة ديال تيكنولوجيا خاصة بحال لّبسة لْجوية د لْغطيس.

الروكور ديال لغطس لغارق كاين عند دانييل دجاكسون لي وصل تال 610 ميترو تحت لما ب اللبسة لمخصصة د لغطيس.

## مصادر

تصنيف:رياضة
رياضة

[تصغير|ناس كيجريو ف ل[ماراطون د لندن 2005]]
**رّياضة** هوّا أي نشاط كيديرو بنادم باش يحرك لكسدة ديالو ؤ ينشط دّورة دّموية. الرياضة تقدر تّمارس بحال هواية، و كاتسمّا رياضة د لهواية، ؤلا بشكل حتيرافي و هنا لمصطلح ديال سپور كيتخدم كتر. وعندها بزاف ديال نواع منهم الكورة و لي هي المشهورة.

## مصادر


تصنيف:تقافة
لبسة جوية د لغطيس

تصغير|لّبسة لْجوية د لْغطيس
**لّبسة لْجوية د لْغطيس** (ب نݣليزية **Atmospheric diving suit**) هوّا لبسة ل شخص واحد كتشبه ل درع د صّفيح ؤ كتستعمل ف لغطيس لغارق.

## مصادر

تصنيف:طيكنولوجيا
ضغط

تصغير|
**الضغط ** (ب نݣليزية **Pressure**) هوّا خاصية ؤ مقدار كايساوي لقوة لّي كاطّبق بسيفة عمودية علا السطح ديال شي كسدة مقسومة علا التيساع ديال هاد السطح لّي كاتشتت عليها هاد لقوة.

## مصادر


تصنيف:لفيزيك
تصنيف:طيرموديناميك
سكانير د باركود

تصغير|سكانير د باركود د ليد
**سّكانير د لباركود** هوّا سكانير لّي كيقرا لباركود ؤ كيفك رّموز ديالو، ؤ كيصيفط لمعلومات ل أورديناطور. سّكانير د لباركود، بحال نوع خرين د سّكانير، كيكون فيه مصدر ديال شّعا، عين د لكاميرا، ؤ ديتيكتور لي كيحوّل لإشارات ديال شّعا ل تريسينتي. ب لإضافة ل هادشي، جميع سّكانيرات د لباركود، كايكون فيهوم ديكودور كيأناليزي تّصويرة د لباركود، ؤ كيصيفط لمحتوى ديالها ل لأوتپوت ديال سّكانير.

سّكانير د لباركود تّختارع ف عوام 1930، من طاراف نورمان دجوزيف وودلاند، ؤ بيرنارد سيلڤر، ولاكين ماتسجلات لپاطونط ديالو تال 1952. ف 1974، بداو سّوپرمارشيات ف لميريكان كيخدّموه.

## شوف تا
* سكانير طوموݣرافي

## مصادر

تصنيف:طيكنولوجيا
تصنيف:كوضبار
سوپرمارشي

تصغير|سوپرمارشي
**سّوپرمارشي** هوّا حانوت كبير فين كيتباعو حوايج مختالفين بحال لماكلة، لمشروبات، لمواد د تّنضيف ؤ حوايج د دّار خرين، ؤ عكس لحانوت لعادي كياخد لكليان داكشي لّي بغا يشري رّاسو ؤ كيخلّص ف لخرجة. سّوپرمارشيات لكبار كيكونو فيهوم عادتن سربيسات خرين بحال ريسطورات، سطاسيونات د لمازوط، فارماسي، بانكة ؤ غيرهوم. يلا كان سّوپرمارشي كبير بزاف بحيت كيكونو فيه منتوجات ب عاداد هائل ؤ متنوعين ف مجالات مختالفين بحال لماكلة، مشروبات، دوزانات، پياسات ديال لمركوب ؤ د لماكينات، حوايج د سّپور، ؤ زيد ؤ زيد، كيتسما هيپرمارشي.

سّوپرمارشي هوّا ختيراع ميريكاني لي بان ف تّلاتينات د لقرن لعشرين، ؤ نتاشر ف رّبعينات ؤ لخمسينات ب سباب لأتمنة لهابطة ديالو، ب لموقارنة معا لحوانت لعاديين.

ف لمغريب، سّوپرمارشيات بانو سيرتو ف لبدية د تّسعينات، فاش تّبنا أول سوپرمارشي د مرجان ف رّباط ف 1991. قبل من داكشي كان لبيع ؤ شّرا مقصور علا لأسواق تّقليدية، لمارشيات ؤ لحوانت.

## مصادر


تصنيف:قتيصاد
تصنيف:مقالات فيها مصدر و علاين 3000 بايت
ميكروسكوپ د لهيليوم لإيوني

**لميكروسكوپ د لهيليوم لإيوني ** (ب نݣليزية **Helium ion microscope** ب ختيصار **SHIM** ؤلا **HeIM** ؤلا **HIM**) هوّا ميكروسكوپ ؤ تكنولوجيا د تّصوير معتامد علا شعا ديال لهيليوم لإيوني.

## مصادر

تصنيف:شيمي
تصنيف:أوپتيك
تصنيف:ميكروسكوپ
تصنيف:هيليوم
ميكروسكوپ إليكطروني

بديل=تصويرة كايبان فيها لميكروسكوپ ليليكطروني من لقنت لتحتاني و لون ديالو خضر زيتي باهت و كايبان فوقو السقف ديال البيت لي محطوط فيها|تصغير|لميكروسكوپ ليليكطروني

**لميكروسكوپ ليليكطروني ** (ب نݣليزية **electron microscope**) هوّا ميكروسكوپ لّي كيستعمل شعا ديال ليليكطرونات باش يضوي شي كسدة، بشكل حسن من لميكروسكوپ د ضّو، حيت طّول لْموجي ديال شعا د ليليكطرونات كيكون 100000 مرة صغر من طّول لموجي ديال ضّو لعادي.

## مصادر

تصنيف:ميكروسكوپ
تصنيف:تقنيات علمية
تصنيف:إختراعات ديال لقرن 20
تانية

يسار|تصغير|250px|<P ALIGN=center>ساعة تاتحرّك مرّة ف كل تانية</p>
**تّانية** (ب نݣليزية **Second**، و الرمز ديالها **s**) هيّا عبرة أساسية ديال لعبار د زّْمان ف سّيستيم لعالمي د لعبرات. تاريخيا كان تّعريف ديال **تّانية ** معتامد علا تقسيم د لمدة د ضورة د لأرض علا شّمش ل 365 يوم كل يوم منها فيه 24 ساعة، ؤ كلا ساعة منها فيها 60 دقيقة، ؤ كلا دقيقة 60 تانية.

هاد تّعريف ماشي دقيق، ؤ تعوض من 1967 ب تعريف جديد ف لفيزيك هوّا ب عدد لنتيقالات لهيپررهيفة من لحالة لقاعية ديال درة د سّيزيوم-133، لّي كيساوي 9.192.631.770 نتيقال ف تّانية.

التانية لمكبسة هيّا تانية لي كاتزاد مرة مرة ل التوقيت لعالمي باش يبقى مسانكرونيزي معا لحاراكة د الضوران د لأرض لي غادية و كاتتقال بشكل خفيف بزاف و تدريجي معا مرور الزمان.

## السمية
السمية ديال التانية طرجامة حرفية من اللاتينية ، لي براسها ختيصار ديال لعبارة ، لي كاتعني "الدقيقة التانية"، و كاتشير بلي هاد لعبرة كاتمتل تقسيم تاني ديال الساعة (مورا الدقيقة، لي كانت كاتسمى ، الدقيقة اللولة).

## مصادر


تصنيف:لفيزيك
تصنيف:عبرات د الزمان
تصنيف:عبرات عالمية
تصنيف:مقالات فيها مصدر و 3000 بايت
لبيݣ بانݣ

تصغير|لموضيل ديال تطور لكون ف نضرية لبيݣ بانݣ
**لبيݣ بانݣ** ؤلا **تّفرݣيعة لكبيرة** (ب نݣليزية **The Big Bang**) هي نضرية علمية ف لمجال د لفيزيك لكونية كتعطي نمودج ديال لْبدية د لْكون ؤ تّوسع ديالو. النضرية د لبيݣ بانݣ قتارحها عالم لفلك لبلجيكي جورج لوميتر ف 1927.

## مصادر


تصنيف:لفيزيك لكونية
تصنيف:بديات
تصنيف:لأصل
شعا د ݣاما

[تصغير|رسمة تخيلية ديال شعا د ڭاما كيتبعت من [نوية د درة]]
**شّعا ديال ݣاما** (ب نݣليزية **Gamma ray**) هوّا شعا لي عندو طّولة لموجية لقسيفة (لقصيرة) مابين لموجات تريسينتومغناطسية، ؤ بسباب هادشي كتكون عندها طاقة عالية لاحقاش باشما كاتنقص الطولة دلموجة باشما كاتكون الطاقة ديالها طالعة. رّمز ديالها هوّا لحرف ليوناني **γ** ݣاما. شعا ديال ݣاما ماكايتشافش ب لعين د بنادم حيت الطولة لموجية ديالو قل من 400 نانوميتر يعني برا ديال سيكتور لمتشاف، هاد شعا كايتخدم فشلا ضومينات سيرتو فالضومين ديال تصاور دالراديو ف الطب واللي كاتقضيه لݣاما كاميرة و حتا ف لقتيل د لبنايق د لكونصير.

## مصادر


تصنيف:لفيزيك
تصنيف:لفيزيك نووية
تصنيف:لفيزيك د لفرتيتات
تصنيف:إشعاع
تصنيف:تهراس راديواكتيڤ
راصيو

**رّاصيو** ؤلا **نّسبة** (ب نݣليزية **Ratio**) هوّا واحد لمقدار ف لماط كيحدد شحال كاين من شي حاجة ب لمقارنة معا شي حاجة خرا. متلا رّاصيو لْجنسي د بنادم ف 2020 هوا 1.018، حيت لعدد ديال رّجال ب نّسبة ل لعدد ديال لعيالات ف لعالام هوّا 1018 راجل ل كلا 1000 مرا.

## مصادر


تصنيف:مصطلحات د لماط
تصنيف:ماط بدياني
تفاعل مسلسل پروطون-پروطون

تصغير
**تّفاعل لْمْسلسل پْروطون-پروطون** ؤلا **سْلسلة p-p** (ب نݣليزية **Proton–proton chain reaction**) هوّا واحد من جوج تفاعلات نووية لّي كيتحول فيهم لهيدروجين ل هيليوم فوسط نّجوم.

## مصادر

تصنيف:لفيزيك نووية
تصنيف:پروطون
نوترينو

**نّوترينو** (ب نݣليزية **Neutrino**) هوّا فرتيتة تحتدرية من لفاميلة ديال لفرميونات (و ب تّحديد لّيپطونات)، لّي كاتكوّن من فرتيتات تحتدرية لّي سّپين ديالها 1/2. هاد لفرتيتة كاتفاعل غير ب لقوة نّووية ضّعيفة ؤ لجابدية، ؤ رّمز ديالو هوّا لحرف ليوناني **ν** نو. نّوترينو هوّا أكتر نوع د لفرتيتات تّحتدرية لي منتاشر ف لكون.

## مصادر


تصنيف:لفيزيك نووية
تصنيف:ليپطون
نانوتانية

**نّانوتانية ** (ب نݣليزية **Nanosecond**) هيّا عبرة ديال لحساب د زّمان كتساوي واحد علا مليار من تانية.

## حوايج كيتحسبو ب نّانوتانية

* 0.001 نانوتانية = 1 پيكوتانية.
* 0.5 نانوتانية = نص د لحياة ديال لبيريليوم-13.
* 1.0 نانوتانية = دورة زمانية ديال موجة كهرمغناطيسية عندها تعاويدة كتساوي 1 جيݣاهيرتز.
* 3.3356409519815 نانوتانية = لوقت لّي كيخص ضو باش يضرب ميترو ف لفراغ.
* 10 نانوتانية = نص د لحياة ديال لّيتيوم-12.
* 12 نانوتانية = لمتوسط د لحياة د لميزون كا
* 20–40 نانوتانية = لمدة ديال تّفاعل د لنديماج ف قنبولة هيدروجينية.
* 30 نانوتانية = نص د لحياة ديال لكاربون-21.
* 299 نانوتانية = نص د لحياة ديال لپولونيوم-212.
* 1000 نانوتانية = 1 ميكروتانية.

## مصادر

تصنيف:لفيزيك
تصنيف:عبرات د الزمان
تصنيف:مقالات ب عناوين فيها نيولوجيزم
ميليتانية

**لميليتانية** (ب نݣليزية **Millisecond**) هيّا عبرة ديال لحساب د زّمان كتساوي واحد علا ألف من تانية.

## حوايج كيتحسبو ب لميليتانية
* 1 ميليتانية: مدة لي كيقطع فيها الصوت مسافة د 34 سنتيميتر؛ لمدة لي كيضرب فيها الضو د لفلاش د كاميرا
* 1.000692286 ميليتانية: مدة لي كيقطع فيها الشعا مسافة د 300 كيلوميتر ف لخوا

## مصادر

تصنيف:لفيزيك
تصنيف:عبرات د الزمان
تصنيف:مقالات ب عناوين فيها نيولوجيزم
زيپطوتانية

**زّيپطوتانية** (ب نݣليزية **Zeptosecond**) هيّا عبرة ديال لحساب د زّمان كتساوي واحد علا ألف مليار مليار من تانية.

## حوايج كيتحسبو ب زّيپطوتانية

* 247 زيپطوتانية = لمدة لّي كيضرب فيها ضّو لمسافة ديال قطر د درة ديال لهيدروجين.

## مصادر

تصنيف:لفيزيك
تصنيف:مقالات ب عناوين فيها نيولوجيزم
عبار د الزمان

**لعبار د زّمان** ؤلا **لكرونوميطري** (ب ) هوّا مجال د صّيونص لي كيجمع طرقان ؤ عبرات لّي كيتستعملو باش نحسبو تّبدال ديال زّمان. لكرونوميطري كاتحط صّطوندار باش كيتّعبر زّمان، لي كيمتّل سّاس د لعبار ف بزاف د لمجالات خرين.
100px|يمين
## مصادر

تصنيف:لعبار د الزمان
تصنيف:لفيزيك
تصنيف:كرونولوجيا
تصنيف:زمان
تصنيف:تعاويدة
عبرة

[تصغير|[مسطرة مقسمة ل عبرات د طّول: سنتيميترات ؤ ميليميترات]]
**لعبرة** ؤلا **لوحدة د لعبار** (ب نݣليزية **Unit of measurement**) هيّا مقدار محدد من شي محسوب، كيتستعمل كا مرجع باش نعبرو أي مقدار أخور من نفس لمحسوب. متلا تّانية هيّا عبرة ديال زّمان ؤ لميترو هوّا عبرة ديال طّول. متلا يلا ݣلنا بلي طبلة طّول ديالها 2 ميترو، هادا معناه بلي طّول ديال طّبلة كيسوا جوج مرات لعبار ديال ميترو. هاد لعبار ديال لميترو هوّا واحد لحاجة لي تّافقو عليها الناس، ؤ ماشي موطلاقة ؤلا مايمكنش نعوضوها ب شي عبار أخور يلا بدّلو نّاس تّيفاق ديالهوم. ف شي بلدان بحال نّݣليز ؤلا لميريكان متلاً، ماكيستعملوش لميترو، مي عبرة خرة سميتها لݣدم (ب نّݣليزية **foot**) باش يحسبو طّول، ؤ لي كاتساوي تقريبان 0.3 ميترو.

## مصادر

تصنيف:لفيزيك
تصنيف:لعبار
تصنيف:عبرات
تصنيف:سيستيمات د لعبرات
پوزيطرون

**لپوزيطرون** ؤلا **أنتيليكترون** (ب نݣليزية **Positron** ؤلا **Antielectron**) هوّا ضدفتريتة ؤلا لموقابيل ف ضدمادة ديال لإليكترون. لپوزيطرون عندو نفس لخاصيات ديال لإليكطرون، من غير التعميرة التريسينتية ديالو لي كاتساوي +e (يعني عكس لإليكطرون لي التعميرة ديالو -e).

ف 1928، پول ديراك صدر ورقة بحتية توقّع فيها بلي لإليكطرونات تقدر تكون عندهوم تعميرة موجبة ؤلا سالبة. هاد لورقة كانت كاتحاول تشرح مفعول زيمان، ب إدراج معادلة ديراك لي كاتوحد مابين لميكانيك د لكوانطا و نضرية د النسبية لخاصة و لمفهوم ديال السپين *spin* لي كان جديد ديك الساع. بعد بزاف د لمداكرات معا عولاما خرين د لفيزيك، منهوم روبرت ؤبنهايمر و هيرمان وييل، ديراك صدر ورقة بحتية خرة ف 1931، كيتنبأ فيها ب لوجود ديال فرتيتة جديدة عندها نفس لخاصيات د لإليكطرون و تعميرة مضادة.

ف 2 غشت 1932، كارل ديڤيد أنديرسون كتاشف لپوزيطرون ف اللابو، و دّا جايزة نوبل د لفيزيك على هاد لكتيشاف ف 1936. فريديريك و إرين جوليو كوري كان عندهوم دليل على وجود لپوزيطرون ف نفس لوقت فاش النتايج ديال أنديرسون خرجو، ولاكين حساب ليهوم واش غير پروطونات. جوج عولاما خرين هوما پاطريك بلاكيت *Patrick Blackett* و دجيوسيپي ؤكياليني *Giuseppe Occhialini* دارو نفس لإكتشاف ف نفس لوقت، ولاكين حيت عطّلو لإعلان ديالو، بوحدو أنديرسون كيتّعتابر مكتاشف د لپوزيطرون.

## مصادر

تصنيف:لفيزيك نووية
تصنيف:ضدمادة
تصنيف:مقالات فيها مصدر و علاين 3000 بايت
تصنيف:إليكطرون
تصنيف:ليپطون
فرتيتة تحتدرية

[تصغير|ل[پروطون لي هوّا فرتيتة تحتدرية كاتكون ف نّوية د دّرة، مكوّن ب راسو من تلاتة د لفرتيتات (كواركات) لي هوما جوج كواركات فوقانيين ؤ كواركات تحتانيين.]]
**فرتيتة تحتدرية** ؤلا **جسيّم تحتدري** (ب نݣليزية **Subatomic particle**) هيا فرتيتة صغر من دّرة، ؤ تقدر تكون من لمكونات ديالها، بحال لپروطون، ؤلا ماشي من لمكونات ديال دّرة، بحال نّوترينو.

## مصادر


تصنيف:لفيزيك نووية
تصنيف:لميكانيك د لكوانطا
تصنيف:مقالات ب عناوين فيها نيولوجيزم
فرتيتة

تصغير|سودور لابس كاصك باش يحمي راسو من التطاير ديال فرتيتات د لمعدن
**لفرتيتة** ؤلا **لجسيّم** (ب نݣليزية **Particle**) هوّا أي كسدة عندها قد صغير نسبيا، علا حساب لمجال ديال دّراسة، بحال لفرتيتات تحت دّرية ف لفيزيك، ؤلا دّرات ؤ لجزيئات ف شّيمي، ؤلا حتا لكسدات ديال لغبرة ؤلا حبيبات ديال شي مادة مطحونة بحال لخشب ؤلا طّحين ؤلا رّملة.

## مصادر


تصنيف:مادة
تصنيف:لفيزيك د لفرتيتات
تصنيف:مقالات ب عناوين فيها نيولوجيزم
ضدفرتيتة

[تصغير|تمتيل ديال ل[إليكطرون، لپروطون و النيوطرون، و الضدفرتيات ديالهوم، لپوزيطرون، الضدپروطون و الضدنيوطرون، ب التعميرات ديالهوم]]
**ضّدفرتيتة** ؤلا **ضّدجسيّم** (ب نݣليزية **Antiparticle**) هيا فرتيتة تحتدرية من ضدمادة، عندها نفس لكتلة ؤ لمزيّات لعامة ديال لفرتيتة تّحتدرية لّي كاتقابلها ف لمادة لعادية، مي كيكون عادة عندها تعميرة كهربية معاكسة. يلا تلاقات ضّدفرتيتة معا لمقابل ديالها ف لمادة لعادية كيتلاشاو بجوج ؤ كيعطيو طاقة علا شكل فوطونات د ݣاما. فاش پول ديراك دمج نّضرية د لكوانطا معا نّضرية د نّسبية لخاصة، عطاتو متساويّة كاتّسمّا متساوية ديال ديراك. ف 1928، لاحض بلي هاد لمتساوية كاتّنبأ ب لوجود ديال فرتيتة عندها نفس لمزيات ديال إيليكطرون، ولاكين تّعميرة ديالها موجبة. ف 1932، كارل أندرسون غادي يتبت بلي هاد لفرتيتة كاينة ف شّعا لكوني، ؤ هاد لفتريتة تسمات پوزيطرون، لي ولات أول ضدفرتيتة كاتّكتاشف تجريبيا.

## مصادر


تصنيف:ضدمادة
تصنيف:لفيزيك د لفرتيتات
تصنيف:فرتيتة تحتدرية
تصنيف:مقالات ب عناوين فيها نيولوجيزم
ضدمادة

[تصغير|تصويرة ديال لأتار د أول [پوزيطرون تّكتاشف ف بيتة د لغيام *cloud chamber* ف 2 غشت 1932]]
**ضّدمادة** (ب نݣليزية **Antimatter**) هيّا مادة مركبة من ضدجسيمات. هاد لمادة تصايبات ف لمختبر ولاكين ماكاتلقاش ف طّبيعة. هاد لمسوال علاش لكون مصاوب من لمادة ؤ ماشي من ضّدمادة هوّا واحد من أكبر لألغاز ف لفيزيك دابا.

## مصادر


تصنيف:لفيزيك
تصنيف:لفيزيك د لفرتيتات
تصنيف:مقالات ب عناوين فيها نيولوجيزم
يوغرطن

**يوغرطن** ؤلا **يوغرطة** ؤلا **يوݣرتن** (مزيود ف 160 ق.م ف سيرتا، دابا قسنطينة، دزاير - مات ف 104 ق.م ف روما) هوّا ماليك ديال مملكة نوميديا مابين 118 ؤ 105 ق.م.

**يوغرطن** معروف ب لحرب ديالو ضد لإمبراطورية رّومانية لّي تسمات لحروب د يوغرطن، ؤ شاركو فيها لمور ب لقيادة ديال لماليك بوكوس لول كا حولافا ديال نّوميديين.
هاد لحرب تسالات ب نهيزام ديال لحلف نوميدي لموري، ؤ معاهدة د صلح لّي دار بوكوس لّول معا رّومان، ؤ موراها تشد يوغرطن ؤ تصيفط ب سّلاسل ل روما، ؤ تماك فين مات. يوغرطن كان شد لحكم من مورا عمو ميكيپسا لّي كان ربّاه بحال ولدو، ؤ من بعد يوغرطن قتل خوتو ب تّبني أدربال ؤ هييمپصال باش يولّي حاكم بوحدو.

## سميتو
سّمية ديال يوغرطن هيّا فالأصل  و لي كاتعني *فايتهم* أولا *كبر منهم*. بزاف د سميات لأمازيغية مبنيين على نفس صّيغة بحال *يوفتن* (*حسن منهم*).

## مصادر

تصنيف:نوميديا
تصنيف:زيادة 160 قبل لميلاد
تصنيف:وفيات 104 قبل لميلاد
تصنيف:ناس توفاو ف روما
تصنيف:زيادة ف عوام 160 قبل لميلاد
نوميديا

**نوميديا** هيّا منطقة ف شمال إفريقيا كانو ساكنين فيها شعب أمازيغي تسماو ب نّومديين. هاد شّعب كان ف لّول مفرق ل شلة ممالك ؤ تجمعات قبلية كيحكموها إمغارن ؤلا إݣليدن، لّي من بعد توحدات ف لّول ل جوج ممالك، ماسيليا (نوميديا شّرقية) ؤ ماسيسيليا (نوميديا لغربية)، ؤ من بعد ف لعهد ديال ماسينيسا ؤ ولدو ميكيپسا ل مملكة وحدة تسمات ب مملكة نوميديا.
من بعد ما خسرات مملكة نوميديا لحرب ديالها ضد رّومان ف لعهد ديال لماليك يوبا لول ف 46 ق.م.، غادي تّقسّم نوميديا ل طرف غادي يولي تابع ل مملكة موريطانية، ؤ طرف أخور غادي يولي لإقليم د نوميديا لّي تابع ل رّومان.

## مصادر


تصنيف:بلدان ما بقاتش
تصنيف:أمازيغ
تصنيف:تاريخ د جزاير
تصنيف:تاريخ د تونس
تصنيف:تاريخ د ليبيا
تصنيف:202 قبل لميلاد
ريديت

**ريديت** (ب نّݣليزية **Reddit**) هوا سيت د صّوشل ميديا مكلاصي معا لعشرين لّولين ف أليكسا.
## مصادر


تصنيف:سيت ميريكاني
ڤيكطور هيݣو

**ڤيكطور ماري هيݣو** (ب لفرانساوية: Victor Marie Hugo) (تولد ف 26 فبراير 1802 ف بوزونسون - مات ف 22 ماي 1885 ف باريس) كان كاتب و شاعر فرانساوي. تيتعتابر واحد من لكتاب لمعروفين فالتاريخ اللي كتبو بلفرانساوية. ڤيكطور هيݣو كيتعتابر من الرموز د فرانسا، و كانت مديورة تصويرتو ف لفرانك لفرانساوي.
## كتوبا ديالو
كتب ڤيكطور هيݣو بزاف د لكتوبا معروفة بزاف ف لعالم، منها:
* *لبوءاسا - Les misérables*
* *لحديبّي د نوطر دام - Le bossu de Notre Dame*
* *آخر نهار د محكوم بلإعدام - Le dernier jour d'un condamné*

## مصادر


تصنيف:كاتب فرانساوي
تصنيف:بيوغرافيا د رجال
تصنيف:زيادة 1802
تصنيف:وفيات 1885
تصنيف:ناس توفاو ف باريز
متحف لبطحاء

**متحف لبطحاء** ولا **دار البطحاء** هو واحد لمتحف مغربي كاين ف مدينة فاس، لبني د هاد لقصر كملو السلطان مولاي عبد العزيز ف عام 1897، بعد ما بداه باه مولاي الحسن. فلول هاد لقصر تبنى باش الأسرة لملكية تمشي ليه فالصيف ؤحتى باش السلطان إسقبل فيه الضياف ديالو، ؤفعام 1915م تحول لمتحف جهوي ديال لفنون و لعادات.

## مصادر

تصنيف:متاحف د لمغريب
تصنيف:معلمة مصنفة فالترات لوطني د لمغريب
تصنيف:فاس
تصنيف:معلمة ف جهة فاس مكناس
تصنيف:تأسيسات د عوام 1880 ف لمغريب
مدرسة لعطارين

**مدرسة لعطارين** هي واحد لمدرسة كاينة ف فاس، المغريب، حدا جامع القرويين. بناها السُلطان المريني أبو سعيد عثمان بين 1323 ؤ 1325 م. تسمات لمدرسة على سوق د العطارين ،أولا سوق دلعطرية.

هاد لمدرسة فيها حوض دلما، كتحيط به بيت دال الصلاة مربعة ؤبيوتا دارت للطلبة ؤالأساتذة.هاد لمدرسة تبنات بواحد لحرفية كبيرة بزاف من طرف معلمية مجهدين فالزخرة ؤمهندسين واعرين فالبني.

## مصادر

تصنيف:معلمة مصنفة فالترات لوطني د لمغريب
لقاهرة

**لقاهرة** هي لعاصمة ديال مصر و أكبر مدينة فيها، و أكبر مدينة تا فلبلدان د "شمال إفريقيا و شرق الأوسط" . على حساب لإحصائيات د 2018، تيسكنو ف لقاهرة 9.7 مليون د الناس، و هي تاني أكبر مدينة ف إفريقيا من ناحية السكان (مورا لاݣوص)، و مرتّبة 17 ف لعالم.

تأسسات لقاهرة ف عام 969 على يد لفاطميين، و لكن لبلاصة فين تأسسات كان عندها تاريخ قدم من داكشي، و هي قريبة من فين كاين لأهرامات لكبار ديال مصر، اللي هي لأهرامات ديال لݣيزة. تيدوز من لقاهرة لواد ديال النيل، اللي هو أطول واد ف لعالم، و اللي مهم بزاف ف لقتيصاد و لفلاحة ديال مصر.

لقاهرة مدينة فيها لمقرات ديال بزاف د لمؤسسات مهمة و مؤثرة ف لعالم بحال لجامعة د الدول لعربية و لجامعة د لأزهر. و هي من لمدون لقلال ف إفريقيا اللي عندها ميطرو، و كان بدا فيها ف 1987.

## مصادر


تصنيف:مدون د مصر
تصنيف:عواصم ديال بلدان
تصنيف:تأسيسات د 969
تصنيف:تأسيسات د لقرن 10 ف مصر
فاتن هلال بك

**فاتن هلال بك** هي مغنية مغريبية بدات لغنا فاش كان عمرها 13 عام وعرفاتها الناس فاش دازت فبرنامج "نجوم ونجوم الموسيقى" ديال دوزيم. فاتن كانت كاتغني لأغاني لمغريبية لكلاسيكية وشاركات فلأغنية ديال "الضمير لعربي".

## الستيل ديالها
فحوار فبرنامج "ثقافة" ففرانس 24، قالت فاتن هلال بك بلّي كيعجبها تغنّي لأغاني لقدام ديال لمغريب، وحتى لأغاني لعربية ولأغاني على لواليدة وفلسطين ولوحدة دلعرب.
## لأغاني ديالها
* مشاغبة
* لحظات
* مش حتوحشني
* حبك عذاب
* خايف تفوتني
* الحقيقة
* إنت مرادي

## مصادر

تصنيف:مغنية مغريبية
أوم

**أم الغيت بنت الصحراوي** أولا **أوم** (18 أبريل 1978، الدار البيضا -) هي مغنية مغريبية كاتعتابر سفيرة التقافة ولأغنية لمغريبية فلخاريج. كاتخلّط فلغنا ديالها مابين لحسّانية والدجاز والسول ولأفروبيت ولموسيقى الصوفية.

## لحياة ديالها
نضمّات أوم فعمر صغير بزاف لجوق دموسيقى لݣوسپل ودارت أول لأغاني لمنفاردة ديالها بواحد الصوت زوين. من موراها باش ولّات عندها 17 عام، دارت أغنية سماتها "هادا قلبك" (بالنݣليزية: This is your heart) إهداء لحملة ديال التبرّوع للناس اللي مراض بلقلب. دخلات ف1996 للمدراسة لوطنية دلهنداسة فالرباط وتخرجات ف2002. شاركات فبزّاف ديال لمهرجانات فلعالم وف2012 جاتها دعوة من لليونيسكو اللي فباريز باش تغني فكونسير بمناسبة النهار لعالمي دلعيالات.

## لأغاني دياها
* أمي *بالإشتراك مع باري* (2003)
* حمد لله (2004)
* الدايم الله (2004)
* أفريكا (2004)
* Humilité (2005)
* La Ti’ass feat. H. KAYNE (2008)
* Hip Hop Exchange مع H-Kayne & Tote King ف(2009)
* ليك (2009)
* ليك، مع دون بيݣ (2010)

## مصادر

تصنيف:مغنية مغريبية
تصنيف:زيادة 1978
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف الدار البيضا
سعيدة فكري

**سعيدة فكري** (28 نونبر 1971، الدار البيضا -) هي مغنية مغريبية. بدات كاتغني ملّي كانت عندها تمن سنين، و غنات لعبد الهادي بلخياط لأغنية د"في قلبي جرح قديم". بدات كاتسمع لأغاني د لكاونتري د لميريكان، و منها خرجات أول ألبوم ديالها وسمّاتو "كية الغايب". هاجرات سعيدة فكري لميريكان ف 1997 و تمنعات من الرجوع بسباب لأغاني ديالها اللي كايهضرو على السياسة. خدات سعيدة فكري لجنسية دلميريكان ف1998. رجعات فعام 2008 للمغريب باش تكمّل لميشوار ديالها من مورا ماترفع عليها لمنع.

## حياتها
فكري بان الميول ديالها للموسيقى من وهي صغيرة، و والديها لاحظو هاد الشي بكري، و بدا الموضوع غير ب التغريد ف الليل، و من بعد بان فـ أول أغنية كتبّاتها و هي عندها 12 عام، و كانت بعنوان "الأيام قاسية الأيام".

تعلّمات بزاف ديال النواع لموسيقية، من الكونتري حتى للأغنية المغربية.

## سّتيل ديالها
كاتهضر سعيدة فكري ف لأغاني ديالها على لهموم ديال الشباب و داكشي لي باغين يوصلو ليه، وعلى لحوب و السالام و لعنصورية و لفساد. و كاتهضر حتى على لفاميلة و الصداقة و لحريّة. الستيل ديال سعيدة فكري مبني على اللي كايعيشو لمغريبي ف نهارو، و كاتغني ب الدارجة و تاريفيت و لعربية، و كاتخلط معاهوم لفرانساوية و حتا نݣليزية.

تصغير|سعيدة فكري
قالت فكري ف حوارات بلّي الفن ديالها كامل جا من تجارب و حوايج عاشاتهم ف صغرها و شبابها، كيفاش تفرّقو والديها، و كيفاش كانت خدامة ف الصيف باش تجمع شوية ديال الفلوس و تكمل قرايتها، حيث كانت جاية من عائلة بسيطة و متواضعة.

## لأغاني ديالها
* يا جبال الريف
* یس یتریت؟ (تاريفيت)
* سولوني على العذاب
* سرحت في نجوم الليل
* اولاد الدوار
* داوي الجراح
* تمنيت نقول
* مصباح الوادي
* ندمانة
* حكاية المراية

## شوف عاود
سعيد المغربي

## مصادر

تصنيف:مغنية مغريبية
تصنيف:ناس حيين
تصنيف:زيادة 1971
تصنيف:ناس تزادو ف الدار البيضا
تصنيف:ناس د الدار البيضا
تصنيف:مقالات فيها مصدر و علاين 3000 بايت
تصنيف:ناشطين مغاربا
سكينة بوخريص

**سكينة بوخريص** ولّا **لألماسة** (18 مارس 1988، فاس -) هي مغنية وممتيلة مغريبية بدات لميشوار ديالها فلبرنامج د"ستوديو دوزيم" ف2012 وتشهرات كتر ف"ستار أكاديمي" فالنوسخة ديالو التاسعة ووصلات للدومي فينال.

## لجوائيز ديالها
* لقب "أفضل موهيبة فلعالم لعربي فعام 2014.
* تأهلات ل"جوائز شورتي" ف2014 و2014.
* ربحات جائزة "سوپر ستار أڤ تومورو" ف2015.

## لأغاني ديالها
* تغزّل فيي (2015).

## مصادر

تصنيف:مغنية مغريبية
تصنيف:زيادة 1988
تصنيف:ناس حيين
تصنيف:مومتيلة مغريبية
تصنيف:ناس تزادو ف فاس
نواكشوط

تصغير|يسار|300 px|السوق د الجمال د نواكشوط
**نواكشوط** هي العاصمة الإدارية و الاقتصادية ديال موريطانيا و أكبر مدينة فيها. تتعتابر وحدة من لمدون الكبار فالمنطقة ديال الساحل، و تايسكنو فيها تقريبا مليون ديال الناس.

نواكشوط مدينة جديدة، كانت دوّار صغير تايسكنو فيه ما بين 200 و 300 بنادم ، و ف 1958 اتّختارت ديك البلاصة باش تتبنا فيها العاصمة ديال الدولة الجديدة ديال موريطانيا. ف 5 مارس 1958، حطّ لمختار ولد داداه (أول رايس ديال موريطانيا) هو و شارل دو ݣول (الرئيس ديال فرانسا فديك الوقت)، حطّو الحجر ديال السّاس ديال المدينة اللي كانت فوسط الصحرا.

مع العيمان ديال الجفاف فالسبعينيات، و الزيادة ديال التصحّر، ولاّت بزاف د لهجرة لنواكشوط، اللي كانت لفكرة فاللول يسكنو فيها 15.000 د الناس، و لكن دابا ولاو فيها تقريبا مليون.

نواكشوط فيها مطار دولي، و هو واحد من جوج مطارات اللي كاينين ف موريطانيا، و فيها أكبر جامعة ف البلاد (الجامعة ديال نواكشوط) و مرسى كبير سميتو "ميناء الصداقة"، تبنا بالمعاونة ديال الشينوا.
## لأصل د السمية
كاين بزاف ديال النظريات على شنو لأصل ديال السمية ديال نواكشوط.
* بالامازيغية كاين اللي تيقول باللي أصلها هو "أنو نوكشوض" (لبير د لخشب)، و لا لمزمار د الرّيح.
* بلعربية كاين اللي تيقول أصلها هو "نوق الشط"، و لا "نياق الشط"، زعما الناقات اللي تيرعاو حدا لبحر.
## مصادر


تصنيف:مدون د موريطانيا
تصنيف:عواصم ديال بلدان
تصنيف:مقالات فيها مصدر و 3000 بايت
رجاء قصابني

**رجاء قصابني**، تولدات ف 20 مارس 1979 ف دارلبيضا، هي موغنية مغريبية.

أصلها من لمنطاقة د ولاد سعيد، رجاء شاركات ف 2006 ف نّوسخة لّولة دا لمسابقة لعربية د لغنا "إكس فاكتور" ؤ ربحاتها. ف نفس لعام سنات رجاء كونطرة مع الشركة ديال روطانا وخرّجات الديسك ديالها "استغربت لحال الدنيا" ونجحات ليها لأغنية ف لعالم لعربي. خرّجات رجاء قصابني أول ألبوم ليها وسمّاتو "حال الدنيا" ولحّݣات عليه واحد آخور سمّاتو "طربيّات".

لغات روطانا لكونطرة ف عام 2009 من مورا تلت سنين ديال الشراكة، من موراها سنات رجاء قصابني مع "أرابيكا ميوزيك" وصدرات جوج د لأغاني معاهوم هوما "تعالى حبيبي" والتانية مع لفنّان اللبناني رضا وسمّاتها "مع بعض".

## لألبومات

## مصادر

تصنيف:زيادة 1979
تصنيف:ناس تزادو ف الدار البيضا
تصنيف:مغنية مغريبية
تصنيف:ناس حيين
تصنيف:مقالات فيها مصدر و 3000 بايت
غيثة بن عبد السلام

**غيثة بن عبد السلام** اللي معروفة ب**غيتا** (26 يونيو 1960، سلا - ) هي مغنية مغريبية وهي بنت لملحّين محمد بن عبد السلام. بدات لغنا من كانت عندها 15 عام، وتشهرات بسباب صوتها فالسبعينات والتمانينات حتال لافّان دالتسعينات كوحدة من أحسن الأصوات دلعيالات فلمغريب.

## التمتيل
كانت هاد السيدة ممتيلة شاركات فبزّاف ديال لأعمال دالدراما والسينيما بحال لفيلم لمغريبي الروماني « Les bras d'Aphrodite » ولفيلم لمغريبي "لقنفودي" ديال نبيل لحلو و"جرحة فلحيط" ديال الجيلالي فرحاتي واللي خرج فعام 1977، وشاركات فبزاف تاع لملاحيم دلغنا.

## لعتيزال ديالها
قررات غيتة بن عبد السلام تعتازل وواعدات لجمهور ديالها باللي غاترجع ولايني ماعطاتش وقت محدد إيمتا، وقالت باللي لعتيزال ديالها جا باش تعطي فورصة لراسها فين تربّي ولادها. دابا ساكنة هاد السيّدة فمدينة بوزنيقة من مورا مارجعات من لندن فلمملكة لمتحدة مع فاميلتها الصغيرة فخطرة وحدة.

## التكريم
خدات غيتة بن عبد السلام بزاف ديال لجوائيز والتكريمات فحياتها، ودّار ليها تكريم فقناة دوزيم فبرنامج "توحّشناك" اللي دّوز بزاف من داكشي اللي عاشتو وشهادات ديال ناس اللي كانو وخدمو معاها.

## مصادر

تصنيف:مغنية مغريبية
تصنيف:زيادة 1960
تصنيف:مقالات فيها مصدر و 3000 بايت
تصنيف:ناس تزادو ف سلا
منير شبيل

**منير شبيّل**، تولد ف 2 يناير 1962 ف تونس، كان كوايري و دابا مدريب د كورة تونسي وعندو جنسية سويدية.

## حياتو
تولد منير ف تونس ؤ لعب معا لفراقي د لبلاد بحال لملعب تونسي ؤ ستيا سوسة، قبل ما يمشي ف 1990 ل سويد يكمل لكاريير ديالو تما.

### لكاريير ف تدريب
من موراها درب بزاف ديال لفراقي من مورا ماقرا التدريب والتسيير لفني د لفراقي ف تونس والسويد، ودرّب ف نفس الدول زيادة على السعودية وليبيا.

ف يناير 2011، سنا معا لفرقة د لفجيرة ف دوزيام سيري د لإمارات والاكين ماكملش معاهوم حتا شهر ؤ نص ؤ جراو عليه واخا ربح ربعة د لماتشات من أصل سبعة ؤ تعادل ف جوج ؤ خسر واحد. مور هادشي، دار شبيل تصريح قال فيه بلي سباب علاش جراو عليه عندو علاقة ب لمصالح شخصية د نايب تاني د لإدارة معا لمدريب جديد ؤ ماغاديش يعاود يرجع ل لفجيرة واخا يعطيوه ملايين د دولار.

## مصادر

تصنيف:زيادة 1962
تصنيف:كوايري تونسي
تصنيف:مدريب تونسي
تصنيف:مقالات فيها مصدر و 3000 بايت
دريس لمرابط

**دريس لمرابط** (26 يناير 1967، طنجة -) كان كوايري مغريبي لعب فالصونطر ودابا هو مدرّيب ديال إتحاد طنجة.

## لألقاب
### كمدرّيب
* لفرقة ديال صلالة: لبوطولة دعومان (2009–2010)
* لفرقة دالعروبة: كأس السوبر لعماني (2011)
* إتحاد طنجة: بوطولا 1 (2017-2018)
### منفارد
* أحسن مدرّيب فبوطولا 1: بوطولا 1 (2017-2018)

## مصادر

تصنيف:كوايري مغريبي
تصنيف:مدريب مغريبي
تصنيف:زيادة 1967
تصنيف:ناس حيين
تصنيف:ناس تزادو ف طانجا
تصنيف:ناس د طانجا
عاصيمة

[تصغير|[طوكيو لعاصيمة ديال الجاپون]]
**لعاصيمة** ف لعولوم سياسية، هي لمدينة لي كاتكون فيها مقرات د سلطات ف لبلاد، ؤ كاتكون فيها تا مقرات لوزارات ؤ مقر فين تايسكن رئيس ؤلا لماليك ؤلا لحاكم د لبلاد، ؤ فيها تا سافارات د لبلدان لأجنبية، ف بزاف د لبلدان كاتكون لعاصيمة نتاعها هيّا أكبر مدينة من ناحية سكان ف ديك لبلاد.

## مصادر


تصنيف:عواصم ديال بلدان
تصنيف:سياسة
تصنيف:نواع التقسيمات لإدارية
عبد السلام وادو

**عبد السلام وادو**، لي سميتو لحقيقية **عبد السلام أوعدو**، تولد فـ1 نونبر 1978 ف ألنيف، كان كوايري مغريبي محتارف اللي لعب صونطر ودفاع، ودابا هو مدرّيب دكورة.

## لكاريير
### ف لفراقي
تزاد عبد السلام أوعدو ف مدينة ألنيف، إقليم تينغير وبدا لميشوار الرياضي ديالو معطل بزاف، فاش كانت عندو 21 عام. ف الصيف ديال 2001 سنا كونطرة مع لفرقة د فولهام اللي عاد طلعات ديك الساعات ل لقيسم اللول د النݣليز، ب قيمة 2 د لمليون جنيه نݣليزي ل ربع سنين. واخّا هكاك دوز لأغلبية دلوقت ديالو معا لفرقة درين لفرانساوية (عامين) وكمّل معاهوم منين سالات لكونطرة.

سنا ف الصيف ديال 2006 ل فرقة د أوليمپياكوس اللي ف ليونان. من مورا مابقاش كيلعب مزيان رجع لكراسا د ليحتياط، و ف نهار 7 دجنبر 2006 طلب أوعدو من لمدريب باش يخلّيه يمشي بسباب مشاكيل د لفاميلة، وفيعلا خلاه وعبد السلام رجع لفرانسا.

لعب عبد السلام مع بزاف ديال لفراقي برّا بحال ڤالينسيين (فرانسا)، الدحيل والنادي لقطري (قطر). فواحد لمرّة ف2013 نتاقد لخدمة فديك الدولة وݣاليهوم: "فاش كاتخدم فقطر راك خدّام عند شي واحد. نتا ماشي حر، نتا عبد."

ف1 يناير 2013 وقّع عبد السلام وادو مع النادي اللول ديالو "أس نانسي" باش يسالي لكاريير ديالو، ومن مورا جوج سيمانات علن بلّي راه قرر يسالي لميشوار ديالو فكورة.

### مع لمنتخب
ما بين 2000 و2009 بان عبد السلام أوعدو ف58 ماطش معا لمنتخاب وسجل تلاتة دلأهداف.

## إحصائيات
هاد طابلو كيعطي لإحصائيات د لكاريير د تدريب د عبدسلام وادو *(حتال 28 يناير 2021)*.

## مصادر

تصنيف:كوايري مغريبي
تصنيف:مدريب مغريبي
تصنيف:زيادة 1978
تصنيف:ناس حيين
تصنيف:مقالات فيها مصدر و 3000 بايت
تصنيف:بيوغرافيا د رجال
تصنيف:ناس تزادو ف ألنيف
تصنيف:ناس د الراشيدية
طارق السكيتيوي

**طارق السكيتيوي** (13 ماي 1977، فاس -) كان كوايري مغريبي كايقصّر جناح يمن، ودابا هو مدرّيب ديال لمونتخاب د لمغريب د قل من 23 عام و لمنتخب لوطني لمغريبي د لكورة د لمحليين.

دوّز لأغلبية د لكاريير ليحتيرافي ديالو ف هولاندا و لبرطقيز، و لعب 142 ماطش ف لقيسم الشرفي د هولاندا اللي سجل ف 8 د لمواسم ديالها 29 بيت.

خوه عبد الهادي السكيتيوي تا هوّ كان لعّاب د كورة و دابا مدرّيب.

## جوايز
### كا لعاب
معا لفراقي، ربح معا ف.س. پورطو لبوطولة تلاتة د لمرات متابعة: ف 2007 ؤ 2008 ؤ 2009. ربح حتا ب كاس سوپر ف 2006 ؤ كاس لبرتغال ف 2009. معا لمغريب لفاسي، جا تاني ف لبوطولة ؤ ربح كاس لكونفدرالية ف 2011.

معا لمونتخاب، ربح كاس إفريقيا جنيور ف 1997 ؤ تختار أحسن لعاب ف تورنوا.

#### معا لمونتخاب
بدا طارق السكيتيوي كايلعب مع لمنتخاب لوطني من 2001، و متّل لمغريب ف كاس أمم إفريقيا ديال 2008، و سجل پيلانتي ضد ناميبيا.

### كا مودريب
ف 2016، ربح كاس لعرش معا لمغريب لفاسي. ربع سنين موراها، ف 2020، ربح كاس لكونفيديرالية لأفريقية معا نهضة بركان.

ف 2024 ربح لميدالية لبرونزية التورنوا د كورة ديال لألعاب لؤلمپية معا لمنتخب د قل من 23 عام. ف 2025 خدا كاس إفريقيا د لمحليين معا لمنتخب لوطني لمغريبي د لكورة د لمحليين. ف 18 دجنبر 2025، ربح لكاس لعربية معا لمنتخب التاني.

## مصادر

تصنيف:زيادة 1977
تصنيف:ناس تزادو ف فاس
تصنيف:كوايري مغريبي
تصنيف:مدريب مغريبي
تصنيف:ناس حيين
جمال السلامي

**جمال السلامي** (مزيود ف 6 أكتوبر 1970، الدار البيضا) كان كوايري مغريبي و كان مدرّيب ديال الفتح الرباطي. ف يونيو 2024، لإتحاد د كورة د لأردن علن بلي السلامي غادي يشد لبلاصة د الحسين عموتة ديال مدريب ديال لمنتخب لوطني د كورة د لأردن.

لعب السلامي ف بزاف ديال لفراقي، مابينهوم الأولمپيك البيضاوي والرجاء البيضاوي والمغرب الفاسي ف لمغريب و لفرقة الرياضية د بيشيكطاش ف تركيا.

لعب ل صالح لمنتخاب لوطني و شارك ف كاس لعالم 1998.

ف 18 دجنبر 2025، تعطاتلو الجنسية د لأردن ب أمر من لماليك عبد الله التاني، بفضل لمساهمة ديالو لكبيرة ف تطور لكورة لأردنية.

## لماطشات الدولية

## مصادر

تصنيف:كوايري مغريبي
تصنيف:مدريب مغريبي
تصنيف:زيادة 1970
تصنيف:ناس حيين
تصنيف:ناس تزادو ف الدار البيضا
تصنيف:مدريب ديال الرجاء البيضاوي
عبد الرحيم طاليب

**عبد الرحيم طاليب** (10 شتنبر 1963، الدار البيضا - ) هو مدريب مغريبي د كورة وكان لاعب سابق.

## مصادر

تصنيف:كوايري مغريبي
تصنيف:مدريب مغريبي
تصنيف:زيادة 1963
تصنيف:ناس حيين
تصنيف:زيادة 1962
تصنيف:ناس تزادو ف لمغريب
تصنيف:مدريب ديال الوداد البيضاوي
عبد الحق بنشيخة

**عبد الحق بنشيخة** (22 نونبر 1963، قصبة العاصمة، الجزائر - ) هو مدرّيب دكورة دزايري.

## حياتو
تزاد عبد الحق بنشيخة فلقصبة ديال لعاصيمة ددزاير. مات لواليد ديالو وهو مازال صغير، وترسل لفاميلة حاضنة حيتاش لواليدة ديالو ماقدراتش تربّيه بوحدها. لفاميلة ديالو من لڤيلاج دسيدي عبد الرحمان فولاية بومرداس.

## لألقاب
* ربح لبوطولة لوطنية ليحتيرافية ديال الجزائر جوج مرّات مع شباب بلويزداد ف2000 و2001.
* ربح لبوطولة لوطنية ليحتيرافية دبال تونس مرّة وحدة مع النادي لأفريقي ف2008.
* ربح كاس أبطال شمال أفريقيا مرّة وحدة مع النادي لأفريقي ف2008.
* ربح كاس لقيسم التاني ديال قطر مرة وحدة مع أم صلال ف2006.
* ربح كاس لعرش واحد لمرة ف2013.

## مصادر

تصنيف:زيادة 1963
تصنيف:ناس حيين
تصنيف:مدريب دزايري
تصنيف:كوايري جزايري
تصنيف:بيوغرافيا د رجال
تصنيف:مدريب ديال الرجاء البيضاوي
يوسف فرتوت

**يوسف فرتوت** (7 يوليوز 1970، الدار البيضا -) كان كوايري مغريبي كايلعب مهاجيم. لعب مع بزّاف دلفراقي، مابينوم الوداد البيضاوي و"سي إف بيلينسيس" و "أزيد ألكمار".

قصّر يوسف فرتوت للمنتخاب لوطني وشارك ف كاس إفريقيا ديال 1998.

## لألقاب
* عصبة لأبطال دأفريقيا: 1992.
* بوطولا 1: 1990، 1991 و1993.
* كاس لعرش: 1989 و1994.

## مصادر

تصنيف:كوايري مغريبي
تصنيف:مدريب مغريبي
تصنيف:زيادة 1970
تصنيف:ناس حيين
تصنيف:ناس تزادو ف الدار البيضا
تصنيف:مدريب ديال أولمپيك أسفي
لإتحاد التوارݣي

**لإتحاد التوارݣي** هي فرقة مغريبية من مدينة الرباط كاتقصر فـ بوطولا 1 من 2022–2023. تأسسات فـ1969 على يد لماليك لحسن التاني. كتلعب فتيران الفتح الرباطي اللي كيهز 10.000 مشجع. دات هاد الفرقة كاس لبوطولا 2 واحد لمرّة.

## مصادر

تصنيف:فراقي د كورة مغريبية
تصنيف:مقالات فيها مصدر و علاين 3000 بايت
تصنيف:فراقي رياضية د لمغريب
تصنيف:تأسيسات د 1969 ف لمغريب
موزار

**ڤولفݣانݣ آماديوس موزارت** (بلألمانية: Wolfgang Amadeus Mozart)، لمعروف ب "موزار"، و لا "موتسارت" (مزيود ف 27 يناير 1756 ف سالسبورݣ - مات ف 5 دجنبر 1791 ف ڤيينا) كان موسيقار ديال لموسيقا لكلاسيكية، و واحد من لعباقرة ديال لموسيقا اللي بقاو ف التاريخ.

تعرف موزار من صغرو باللي كان عبقري، و بدا تيعزف لپيانو و لكمانجة ملّي كانت عندو تلت سنين. ملّي دار خمس سنين خرّج أول معزوفة ديالو، و دخل مع فرقة و شارك معاهم ف حفلات كادور ف أوروپا, ملّي دار 13 لعام، خرّج أول أوپيرا ديالو كاملة.

عاش موزار عيشة قصيرة (35 عام)، و لكن دار فيها بزّاف و أتّر ف لموسيقا د لعالم. خرّج ف حياتو 626 عمل موسيقي، منها معزوفات و سمفونيات (41) و أوپيرات (22).
## مصادر


تصنيف:لموسيقا لكلاسيكية
تصنيف:بيوغرافيا د رجال
تصنيف:زيادة 1756
تصنيف:وفيات 1791
تصنيف:ناس توفاو ف ڤيينا
محمد التالت بن عبد الله

**محمد تالت بن عبد الله** هو سلطان لي حكم لمغريب ما بين 1757 و 1790. باه هو عبد الله بن إسماعيل. لفترة د لحكيم ديالو عرفات شوية د ستيقرار من بعد سنوات د صداع على لحكامة د لمغريب من عند ولاد مولاي سماعيل. ولي سماوه لمؤرخين *لمؤسس د لمغريب لعصري* (ب لعربية لفصيحة ) حيث فلعهد ديالو عرف لمغريب تحسن و إصلاحات كبيرة و نقد لعلويين من السقوط كيما كان طرا ل السعديين.

محمد تّالت كان كيتّعتابر سلطان عادل ؤ مزيان، ؤ دار علاقات ديپلوماسية ؤ تيجارية معا بلدان بحال لميريكان، لإمبراطورية لعتمانية، ؤ لإمبراطورية رّوسية ؤ بلدان خرة د ؤروپا.

## حياتو
[تصغير|[التيفاقية د الصداقة بين لمغريب و لميريكان لي تّسنات ف 1786]]
تولد ف مكناس ف 1710. ووكان باه عينو والي د مراكش. من بعد ورت الحكم ديالو موراه. محمد التالت معروف بسياسة ديالو د نفيتاح حيت دار علاقات ديپلوماسية مع بزاف د لبلدان منها لميريكان لي كان المغريب من اول الدول لي عترفو بيها.

فالداخل قدر يحمي سواحل المغريب حيت رجع مازاݣان من البرتغال و بنا الصويرة. كيما حاول باش يطور القوة البحرية د المغريب.

كان ولدو يزيد بن محمد تمرد ضدو و نفاه برا المغريب. من بعد رجع. مات ف 1790 فجوايه الرباط.

## مصادر

تصنيف:زيادة 1710
تصنيف:وفيات 1790
تصنيف:سلطان مغريبي
تصنيف:ناس حكمو لمغريب
تصنيف:ناس تزادو ف فاس
تصنيف:ناس توفاو ف سلا
تصنيف:ناس د فاس
تصنيف:ناس د مراكش
تصنيف:مقالات فيها مصدر و 3000 بايت
تصنيف:مغاربا د لقرن 18
تصنيف:سلالة لعلويين لفيلاليين لحاكمة
كاس لعرش (2019-2020)

## لبطل

## دور تمهيدي
دور تمهيدي تقصّر مابين 15 و17 دجنبر 2020.

* **لݣروب د شمال**

|}

* **لݣروب د لجانوب**

|}

## دور د لفينال
### لفراقي لي تأهلات
هاد لفراقي شاركات ف كاس لعرش ديال موسم 2019-2020.

16 فرقة من بوطولا 1 (2019-2020)

* الجيش الملكي
* الدفاع الحسني الجديدي
* الفتح الرباطي
* حسنية أكادير
* اتحاد طنجة
* المغرب التطواني
* مولودية وجدة
* نهضة الزمامرة
* أولمبيك آسفي
* أولمبيك خريبكة
* رجاء بني ملال
* الرجاء البيضاوي
* سريع واد زم
* نهضة بركان
* الوداد البيضاوي
* يوسفية برشيد

9 د لفراقي من بوطولا 2 (2019-2020)

* شباب المحمدية
* المغرب الفاسي
* الوداد الفاسي
* شباب أطلس خنيفرة
* الإتحاد الزموري للخميسات
* الكوكب المراكشي
* جمعية سلا
* شباب بنݣرير
* إتحاد سيدي قاسم

5 د لفراقي من لبوطولا لوطنية للهواة (2019-2020)

* الاتحاد التوارݣي
* وداد قلعة السراغنة
* أولمبيك اليوسفية
* الرشاد البرنوصي
* مولودية الداخلة

2 د لفراقي من قيسم لهواة لمغريبي اللول (2019-2020)

* دفاع حمرية خنيفرة (لݣروب دالشمال الشرقي)
* الإتفاق المراكشي (لݣروب دلجانوب)

### قوس لمشاركة

## دور 32
* ميتشان سدس عشر النيهائي ديال كاس لعرش 2019-2020: 29-30 دجنبر 2020 و1-3 يناير 2021.

## دور 16
ميتشان تمن النيهائي ديال كاس لعرش 2019-2020: 2-4 مارس و21 أبريل 2021.

## ربع نيهائي
* ميطشان ربع النيهائي ديال كاس لعرش 2019-2020: 4-6 ماي 2021.

## دومي فينال
* ميطشان الدومي فينال ديال كاس لعرش 2019-2020: 1 غشت 2021.

## لفينال


## لهدافين
لإحصائيات ماداخلش فيها دور تمهيدي.

## مصادر

تصنيف:كاس لعرش لمغريبي
تصنيف:مقالات فيها مصدر و 3000 بايت
آڤيتشي

**تيم بيرلينݣ** ، لمعروف ب آڤيتشي (ب السويدية: Avicii) (تولد ف سطوكهولم ف 8 شتنبر 1989 - مات ف مسقط ف 20 أبريل 2018) كان دي دجي، كاتب د لكلمات و منتج د لموسيقا لإلكطروني سويدي. تعتابر واحد من أحسن الدي دجيات ف لعالم و بزاف د لأغاني ديالو كانوا من لأغاني اللي جاو اللوالا ف السميع ديالهم ف بزاف د لبلدان ف لعالم.

## مصادر


تصنيف:طيكنو
تصنيف:دي دجي
تصنيف:بيوغرافيا د رجال
تصنيف:زيادة 1989
تصنيف:وفيات 2018
تصنيف:ناس تزادو ف سطوكهولم
بوطولا 2 (2020-2021)

## لفراقي

## لجدوال ديال الترتيب

## النتائيج

## شوف حتى

* بوطولا 2
* بوطولا 1
* بوطولا 2 (2019-2020)
* لهيكلة لهرمية د لبوطولات ديال كورة ف لمغريب

## مصادر

تصنيف:بوطولا 2
تصنيف:مقالات فيها مصدر و 3000 بايت
صطاد المغربي

**صطاد المغربي** هي فرقة مغريبية من مدينة الرباط كاتقصر فـ بوطولا 2. وتأسسات فـ1919. كتلعب فتيران أحمد الشهود اللي كيهز خمسالاف مشجع. دات هاد الفرقة لبوطولا لوطنية لحتيرافية 3 دلمرات، ودات كاس لعرش واحد لمرة.

## لجوائيز

## مصادر

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1919 ف لمغريب
زين العابدين بن سماعيل

**علي زين لعابدين بن سماعيل** (توفى ف 1762) هو سلطان للي حكم لمغريب ما بين يونيو و نونبر 1741 قبل ما يعاود ينقالب عليه خوه عبد الله بن سماعيل.

## مصادر

تصنيف:ناس حكمو لمغريب
تصنيف:سلطان مغريبي
تصنيف:وفيات 1762
عبد الله الزهراوي

**عبد الله الزهراوي** ( بلأمازيغية: ⵄⴱⴷⵍⵍⴰⵀ ⵣⵀⵔⴰⵡⵉ) ( تولد ف 1950 - مات ف 12 شتنبر 2020) كان مغني و ملحّن و شاعر و كاتب د لكلمات من لمنطقة ديال لأطلس لمتوسّط. تيتعتابر الزهراوي واحد من الرّواد لكبار د لموسيقا ف لمنطقة ديالو.

يدا عبد الله الزهراوي لمسيرة ديالو ف لمجموعة ديال بناصر أوخويا، قبل ما يأسس مع حادة أوعكي مجموعة جديدة ف 1981، و تمّا فين تّعرف مزيان هو و ياها.

سجّل الزهراوي مع حادة أوعكي كتر من 450 أغنية، و شاركو ف بزاف د لبرامج و لمهرجانات ف لعالم كامل.
## مصادر

تصنيف:مغني بالشلحة د لأطلس
تصنيف:لعيطة
تصنيف:تاحيدوست
تصنيف:بيوغرافيا د رجال
تصنيف:زيادة 1950
تصنيف:وفيات 2020
لمستضيء بن سماعيل

**لمستضيء بن سماعيل** (توفى ف 1759) هو سلطان للي حكم لمغريب على تلاتة د لفترات قبل ما ينقالب عليه خوه عبد الله للي كان داخل معاه ف صراع على السلطة.

## مصادر

تصنيف:ناس حكمو لمغريب
تصنيف:سلطان مغريبي
تصنيف:وفيات 1759
تصنيف:ناس تزادو ف مكناس
تصنيف:سلالة لعلويين لفيلاليين لحاكمة
سلمى رشيد

**سلمى رشيد** (13 يونيو 1994، الدار البيضا -) هي مغنية مغريبية بدات لغنا ديالها فعمر 18 عام فالنوسخة التانية ديال "عرب آيدول" وخدات الروتبة لخامسة وصوتها تعتارف بيه، وتعتارف حتى على لقدرة ديالها باش تغنّي بزّاف دلأنواع وحتى على لكاريزما ديالها. كنّاها لجمهور ديالها ب"السلطانة" وتّاخدات أم كلتوم كمصدر ديال لإلهام ديالها.
## لأغاني ديالها
* إحساس
* فورفي
* أعيدو لي
* سمعني نبضك
* ما أصعب غيابك
* همسة حب
* يا هنيالي
* وش جديدك
* المغربي
* قد المطر
* أش جا يدير
## مصادر

تصنيف:مغنية مغريبية
تصنيف:زيادة 1994
تصنيف:ناس حيين
تصنيف:مومتيلات د لأفلام مغريبيات
تصنيف:مومتيلات د تلفازة مغريبيات
تصنيف:ناس تزادو ف الدار البيضا
تصنيف:ناس د الدار البيضا
سلوى الشودري

**سلوى الشودري** (15 يونيو 1967، تطوان - ) هي مغنية مغريبية عندها تخصّوص ديال لفن لعربي لقديم. قرات فلكونصيرڤاطوارات دالرباط وتطوان، قبل ماتولّي أستادة فنفس لمعهد اللي تابع لويزارة التقافة. عندها ماستر فلأدب لمغريبي فلعصر لعلوي من لجاميعة عبد المالك السعدي.

## لأغاني ديالها
* لقصيدة د"بانت سعاد" تاع كعب بن زهير
* لقصيدة د"النائمة في الشارع" تاع تاع الشاعرة لعراقية نازك الملائكة
* لقصيدة د"سيدة الحزن الجميل" تاع الشاعرة لمصرية شريفة السيد
* لقصيدة د"هذا أنا" تاع الشاعرة لأردنية سهير داوود
* لقصيدة د"أغلقوا فمي" تاع الشاعرة لفلسطينية إيمان طنانة
* لقصيدة د"واحرا قلباه" تاع أبو الطيب المتنبي ولألحان ديال د. علي عبد الله من لعراق
* لقصيدة د"غريب على الخليج" تاع بدر شاكر السياب من ألحان الدكتور علي عبد الله
* لقصيدة د"أماطت عن محاسنها الخمارا" تاع محمد الحراق
* لقصيدة د"رحماك ربي" ديال الشاعر الطاهر الكنيزي
* لقصيدة د"أيها الناظر" دأبي الحسن الششتري

## مصادر

تصنيف:مغنية مغريبية
تصنيف:زيادة 1967
تصنيف:ناس تزادو ف تطوان
عزيزة جلال

**عزيزة جلال** (15 دجنبر 1958، مكناس -) هي مغنية مغريبية كاتغني بلعربية لفوصحة ولمصرية.
## لكاريير
عزيزة جلال هي أيقونة فنّية ديال لمغريب، ودابا كاتعيش فالسعودية وعندها جنسية تمّا. قبل الزواج والشوهرة، قرات عزيزة لفن ولموسيقى فمكناس. شاركات فواحد لبرنامج ديال لغنا سميتو "مواهيب" ودارو لفنان عبد النبي الجيراري ف1975. غنّات عزيزة جلال فهاد لمنافسة أغاني ديال الطرب لعربي بحال دياول شادية وأسمهان.

ما بين 1975 و1985، ولّات عزيزة جلال مغنية ديال لأغاني لكلاسيكية اللي معروفة بزّاف، هادشي قبل ماتزوّج من راجل سعودي. كان معروف عليها باللي هي لمغنية اللي كانت ݣاع كاتعجب لماليك لحسن التاني، وكانت ديما كاتبان فالتلفازة لمغريبية ولمناسبات اللي كانت كاتنضمها الدولة وكانت كاتغنّي بزّاف لأغاني لوطنية، ولأغاني دلقومية لعربية ولإسلامية.

## التقاعود فعمر 26
ف1985 قرّرات عزيزة جلال باش تغادر لواجيهة لفنية. تزوجات هاد السيدة واحد رجل دلأعمال سعودي اللي عطاها الحق باش تقرر واش تبقى ولّا تمشي من الساحة لفنية. قالت باللي مافكراتش فيها بزّاف وقررات ما تبقاش تغنّي. قالت باللي ماكانتش ندمانة على لقرار اللي خدات. لقرار دغيا سالا لمكانة ديالها فالصيناعة دلموسيقى، الشي اللي خلا لجمهور ديالها يتقلق، حيتاش كان عارف باللي كون بثات، كانت غاتزيد بزّاف للأغاني دياولها اللي كانت أصلا زوينة.

## الرجوع ف2019
فنهار 22 ماي 2019 دارت عزيزة جلال مفاجئة للعالم لعربي. كان هاداك هو النهار اللي لمغاربة ولمعجبين من لعالم لعربي تلاقاو فيه لفنانة عزيزة جلال، اللي كانت غايبة على الساحة لفنية لكتر من 34 عام. لمغنية دارت أول ضهور ليها من 1985 فواحد لبرنامج ديال إم بي سي سميتو "لقاء من الصفر".

رجعات عزيزة جلال للمنصات ف26 دجنبر 2019 فشتاء طنطورة، وهو مهرجان فالسعودية. بدات السهرة ديالها مع لعشرة دالليل. الناس عجبهوم لحال حيتاش أجيال كانت كاتستمتع بالصوت ولأغاني ديالها. داك النهار شكرات لجمهور ديالها وݣالت: "شكرا حيتاش جيتو تشوفوني من مورا غياب كبير. ماعمّركوم كنت بعيدة عليكوم، كنتو ديما فقلبي. أنا رجعت ليكوم حيتاش نتوما اللي بغيتوني. قررت نرجع باش نشارك ف لحفلات اللي غادي تدار ف بلادنا."

## من لأغاني ديالها
* مستنياك - (بليغ حمدي).
* منك وإليك - (حلمي بكر).
* سيدي ياسيد ساداتي - (جابر جاسم).
* غزيل فله - (جابر جاسم).
* ياشوق هزني هوى الشوق - (جابر جاسم).
* حلقت عيوني هنا وهناك - (أغنية وطنية دلمغريب).
* من كل دقة قلب - (وطنية).
* نتقابل سوا - (سيد مكاوي).
* قصيدة الزمزمية - (رياض السنباطي).
* غال ياحسن - (أغنية وطنية دلمغريب).
* بطل القدس - (أغنية وطنية دلمغريب ديال عبد القادر الراشدي).
* يغن لعرشك - (أغنية وطنية دلمغريب).

## مصادر

تصنيف:مغنية مغريبية
تصنيف:زيادة 1958
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف مكناس
تصنيف:مومتيلات د لأفلام مغريبيات
تصنيف:مومتيلات د تلفازة مغريبيات
تصنيف:مغريبيات ف لبيزنيس
ابتسام تسكت

**ابتسام تسكت** (3 أكتوبر 1992، فاس -) هي مغنية وكتّابة دلأغاني مغريبية اللي تشهارات حيتاش شاركات فلموسم التاني ديال "عرب آيدول" ولموسم لعاشر ديال "صطار أكاديمي لعربي". أول أغنية ديالها هي "ندير مابغيت" اللي خرجاتها فشتنبر 2014.
## لكاريير
### صطار أكاديمي 10
نافسات إبتسام تسكت فلموسم لعاشر ديال "صطار أكاديمي" اللي ربحات فيه اللقب ديال "ميس سطار أكاديمي". ترشحات ابتسام جوج مرّات للإقصاء، لمرّة اللولة تعتقات بالتصويت دالناس، واللي حقق داك النهار أكبر نيسبة فالتاريخ دلبرناماج. فلمرة التانية تقصات مقابيل لمنافسة التونسية غادة الجرايدي، وخسرات ابتسام التصويت. هادشي خلّا الناس تشك باللي لبرنامج لعب بالنتائيج.

### لجوائز ديالها

## لأغاني ديالها
* ندير مابغيت (2014) 
* مغربية وافتخر (2015)
* أنت يا (ديو مع عبد السلام الزايد) (2015)
* ولي ليا "Coming Home" معا Two Tone (2015)
* مافي من حبيبي (2016)
* منك ولا مني (2016)
* بغاني بعيوبي (2017) "ft alex mica"
* الظالم (2018)
* عاشر جرح (2018)
* قلبي تلف (2019)

## مصادر

تصنيف:مغنية مغريبية
تصنيف:زيادة 1992
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف فاس
تصنيف:مومتيلات د لأفلام مغريبيات
تصنيف:مومتيلات د تلفازة مغريبيات
تشارلز التالت

**تشارلز التالت**، سميتو لكاملة **تشارلز فيليپ آرتور جورج** (تزاد نهار 14 نونبر 1948) ماليك ديال لمملكة لمتحدة و ديال 14 مملكة د لكومونويلث (لي منهوم ؤسطراليا ؤ كانادا) من 8 شتنبر 2022، و كان لولد لكبير د لماليكة لفايتة إيليزابيط التانية. كان ولي لعهد و دوك كورنوال () و دوك روتساي () من 1952 تا شد لعرش.

فاش كان ولي لعهد، تشارلز خدا بزاف د لمهام رّسمية من عند مّو لماليكة إيليزابيط، ؤ أسس ؤ دعم عاداد كبير د لجمعيات لخيرية، ف لمجموع كتر من 400. ف التاريخ لبريطاني، كيتّعتابر تشارلز التالت أكبر واحد ف لعمر لي شد لحكم، و أكتر واحد طوّل ف لمنصب ديال ولي لعهد.
ف 1981، تجوج ب ديانا سپينسر لي ولات معروفة ب "لأميرة ديانا"، ؤ ولدو جوج ولاد ويليام ؤ هاري. ف 1996، تطلقو ؤ كانت لقضية د طّلاق ديالهوم دارت ضجة ف لإعلام. عام موراها ماتت لأميرة ديانا ف كسيدة ف پاري.

ف 2005، تجوج تشارلز صاحبتو لقديمة كاميلا روزماري شاند.

## حياتو
ف فبراير 2024، مبعد تشخيص طبي، علن لقصر لملكي د بريطانيا بلي لماليك تشارلز التالت عندو لكونصير، بلا ما يتم تحديد إينا نوع، و بلي غادي يحبس لملاقيات لعمومية، مي غادي يكمل ف لمهام لإدارية ديالو بحال السني د لوتايق.

## مصادر


تصنيف:زيادة 1948
تصنيف:السياسة د النݣليز
تصنيف:ناس حيين
عمالة تشاه ڤارز

**عمالة تشاه ڤارز** عمالة من عمالات إقليم لامرد اللي كاينين ف إيران. هاد لعمالة كاينة فجنوب جيهة فارس ولعاصيمة ديالها هي جاهورز. وعدد السكان ديالها على حساب لإحصاء ديال 2006 هو 7,985 مفرقين على 1,565 فاميلة.

لاإطار|upright=4.0|مركز

## مصادر

تصنيف:إيران